Fredag aften klokken 22.56 opdagede en nabo til et ubeboet sommerhus på Kronholtsvej i Rubjerg, at der var nogle inde i huset. - Der stod en bil i sommerhusets indkørsel, og naboen tog sin traktor og spærrede for bilen, så tyvene ikke kunne komme væk. Da vi ankom til stedet, var tyvene stukket af, men vores hunde fandt dem gemme sig cirka 500 meter derfra, og fik lov at overnatte i Aalborg arrest siger vagtchef ved Nordjyllands Politi Karsten Højrup Christensen. De anholdte er en mand på 22 år og en kvinde på 18 år begge fra Brønderslev. De skal afhøres lørdag formiddag, og Karsten Højrup Christensen oplyser, at de ikke regner med at fremstille dem i grundlovsforhør.

Opsummering:
Naboer til sommerhus standsede indbrudstyve med traktor.